טרישה הלפר

טרישה ג'נין הֶלפֶר (באנגלית: Tricia Janine Helfer; נולדה ב-11 באפריל 1974) היא דוגמנית ושחקנית קנדית. היא ידועה בזכות תפקידה כסיילונית "מספר שש" בסדרת המדע בדיוני "בטלסטאר גלקטיקה" של ערוץ Syfy, ובתור שארלוט ריצ'רדס בסדרה "לוציפר" מבית פוקס/נטפליקס.

ביוגרפיה
הלפר נולדה בקהילה כפרית באלברטה, קנדה. הוריה הם דניס ואיליין הלפר. היא גדלה בחוות הדגנים שבבעלות משפחתה ביחד עם שלוש אחיותיה, טרינה, תמי וטארה. היא התגלתה לראשונה בגיל שבע עשרה על ידי סוכנת דוגמניות בעת שעמדה בתור לקולנוע המקומי.

קריירה
דוגמנות
ב-1992, הלפר ייצגה את קנדה בתחרות הדוגמנות הבינלאומית של סוכנות פורד מודלס, "דוגמנית העל העולמית" (Supermodel of the World), שם זכתה במקום הראשון, והוחתמה בתחילה על חוזה דוגמנות עם "עלית" ולאחר מכן יוצגה על ידי סוכנות הדוגמנות שבבעלותו של דונלד טראמפ (טראמפ מודל). הלפר הופיעה בין היתר בקמפיינים של ראלף לורן, שאנל, ג'ורג'ו ארמני וצעדה בתצוגות אופנה של המעצבים כריסטיאן דיור, קרולינה הררה, ג'ון גליאנו ודולצ'ה וגבאנה. במהלך שנות התשעים נחשבה לאחת הדוגמניות המובילות בעולם, וב-2007 דורגה על ידי המגזין במקום ה-57 מתוך "100 הנשים הלוהטות והסקסיות בעולם". היא כיכבה פעמים רבות על שערם של מגזיני אופנה כגון ווג, Elle, קוסמופוליטן, מארי קלייר ואף הופיעה בלוח השנה של המגזין "מקסים". בין היתר, השתתפה בתצוגת האופנה של ויקטוריה'ס סיקרט.

משחק
בשנת 2002 קיבלה את תפקידיה הראשונים בטלוויזיה בין היתר בסדרת הדרמה הפוסט-אפוקליפטית "ג'רמיה" שיצר והפיק ג'יי מייקל סטרזינסקי לרשת שואוטיים ובסדרת המשטרה "CSI" ברשת הטלוויזיה CBS. 

בשנת 2003 גילמה הלפר את הסיילונית "מס' 6" במיני-סדרה "בטלסטאר גלקטיקה" שכתב והפיק רונלד ד. מור עבור רשת הטלוויזיה Syfy. המיני-סדרה מהווה הפקה מחודשת ושונה בהיבטים רבים בה, לסדרה "בטלסטאר גלקטיקה" (1978) ולסדרת ההמשך שלה "גלקטיקה 1980". בעקבות הצלחתה של המיני-סדרה, הופקה סדרת המשך "בטלסטאר גלקטיקה" (2009-2004), שגם עליה היה אמון רונלד ד. מור והלפר שיחקה בכל ארבע עונותיה של הסדרה.

בשנת 2006 החלה הלפר להנחות את התוכנית "הטופ מודל הבאה של קנדה" ובנוסף להנחייתה שימשה הלפר כשופטת ומפיקה בתוכנית. לאחר שנה הודיעה הלפר שהיא לא תמשיך לעונה הבאה של התוכנית על מנת לקדם את קריירת המשחק שלה. 

ב-2004 גילמה הלפר את פארה פוסט בסרט הטלוויזיה "סיפורם של המלאכיות של צ'רלי". בהמשך היא הופיעה במספר פרקים של הסדרה "שני גברים וחצי" בתפקיד גייל, חברתה של ארוסתו של צ'רלי המנהלת רומן עמו ואף הופיעה בפרק אחד בעונה השנייה של הסדרה "על טבעי". בנוסף, כיכבה הלפר במהלך הקריירה שלה במגוון תפקידי אורח בסדרות כמו "צ'אק", "מחשבות פליליות", "שקר לי", "סוכן מחוק", "אספן הנשמות", דיבבה במשחקי מחשב כגון "Command & Conquer 3: Tiberium Wars", "Halo 3: ODST", "סטארקראפט 2", "סקובי דו" ו"ספיידרמן" ואף הופיעה במספר סרטי קולנוע.

בשנת 2010 השתתפה בסרט הקומדיה של ג'ונתן סובול "A Beginner's Guide to Endings"לצד הארווי קייטל.

בשנת 2014 כיכבה בתפקיד הראשי של מולי פארקר בסדרת הפשע האמריקאית "איזו מן שוטרת" ברשת ABC, שבוטלה לאחר עונה אחת. בשנת 2015 היא גילמה את הדמות החוזרת של איון סמית' בסדרת הדרמה המשפטית "Suits" מבית רשת USA. 

בשנת 2016 גילמה את אנג'לה לאנג בעונתה השנייה של הסדרה "פאוורס" המבוססת על הקומיקס באותו שם. מאותה שנה מגלמת הלפר את שארלוט ריצ'רדס, אימו של לוציפר ואשתו של אלוהים בסדרה "לוציפר" של ערוץ פוקס ולאחר מכן בנטפליקס. 

בשנת 2019 שיחקה בסרט הדרמה הביוגרפי "פצצה" על פי תסריט מאת צ'ארלס רנדולף; בסרט היא גילמה את העיתונאית אליסין קמרוטה. באותה שנה הצטרפה לקאסט השחקנים הראשי של סדרת הערפדים "ואן הלסינג" בעונתה הרביעית, בדמותה של הרוזנת אוליביה / דרקולה, השליטה של הערפדים ובעברה הרוזנת של טרנסילבניה. 

בשנת 2021 לוהקה לתפקיד ראשי בעונה השלישית של הסדרה "סטפ אפ: הסדרה"; הסדרה אשר שודרה במשך שתי עונות באינטרנט ביוטיוב פרימיום עלתה במהלך שנת 2022 ברשת הטלוויזיה האמריקאית Starz.

חיים אישיים
ב-2003 נישאה הלפר לעורך הדין ג'ונתן מרשל, השניים הכירו במסיבת יום הולדת של חבר משותף. אולם ב-2019 הזוג התגרש, לאחר כשנתיים שהיו פרודים.

ב-2011, קיבלה אזרחות אמריקאית, בנוסף לאזרחות הקנדית שלה מלידה. הלפר היא גם פעילה למען ארגוני צדקה וזכויות בעלי חיים והיא אף הייתה ממקימי אתר אינטרנט הפועל למען תרומות כספים למען מטרות שונות.

 פילמוגרפיה 

 קולנוע 
+שנהסרטתפקידהערות2003White Rushאווה2006The Genius Clubאלי סימוןMemory סטפני ג'ייקובס2007התפתלותסשהThe Green Chainליילה קולWalk All over Meסלין2009גרין לנטרן: טיסה ראשונהבודיקהדיבוב2010Open Houseלילההמדריך לסידורים אחרוניםמירנדה2011הזייפןסשה2012Bloodwork ד"ר וילקוקס201437: A Final Promiseכריסטינהסופרים אנונימייםסיגריד2015מבודדיםלידיה מאסטרסון2019פצצהאליסין קמרוטה2022סיבוב בפירנצהסופיהTBAOccupation Rainfall: Chapter 2Primitive War

 טלוויזיה 
+שנהסדרהתפקידהערות2002ג'רמיהשרהפרק: "The Long Road: Part 1"CSIאשלי ג'יימספרק: "The Hunger Artist"2003בטלסטאר גלקטיקה"מס' 6"מיני-סדרה2004Behind the Camera: The Unauthorized Story of Charlie's Angelsפארה פוסטסרט טלוויזיה של NBC2009–2004בטלסטאר גלקטיקה"מס' 6"תפקיד ראשי (4 עונות); 74 פרקים2006אספן הנשמותג'ניס אייזנרפרק: "The V.J."הטופ מודל הבאה של קנדהמנחהתוכנית מציאות; עונה ראשונה 
שודר בערוץ Citytv2007בטלסטאר גלקטיקה: התער"מס' 6"סרט טלוויזיה של SyfyThe Green Chainנעמי טיילור מור סרט טלוויזיה של TMNעל טבעימולי מקנאמרהפרק: "Roadkill"2009–2007סוכן מחוקקרלה8 פרקים2009–2008ספיידרמן המדהיםהחתולה השחורה / פלישה הארדידיבוב; 3 פרקים2009בטלסטאר גלקטיקה: התוכנית"מס' 6"סרט טלוויזיה של SyfyHidden Crimesג'ולהי קארברסרט טלוויזיה של הולמרקצ'אקרייצ'ל קרסוןפרק: "Chuck Versus the Broken Heart"מחסן סודי 13אלכס פורסטפרק: "Resonance"2011–2009שני גברים וחציגייל3 פרקים2010צוות גיבורי העלסיףדיבוב; פרק: "O, Brother!"מטרה אנושיתסטפני דובספרק: "Pilot"כחול עמוקאלכס ריסתפקיד ראשי (עונה 2); 10 פרקיםשקר לינעמי ראסלפרק: "Double Blind"The Whole Truthביטסי כץפרק: "Liars"2011הבלתי רגיליםסופי אדלרפרק: "No Ordinary Love"סקובי דו! מסתורין בע"מאמנדה סמית' / אפרודיטהדיבוב; פרק: "Where Walks Aphrodite"פרנקלין ובאשברט קיימןפרק: "Go Tell It on the Mountain"Mistletoe over Manhattanלוסי מארטלסרט טלוויזיה של הולמרק2012הפירמהאלכס קלארק12 פרקיםמחשבות פליליותאיזי רוג'רס2 פרקיםHusbands נערת כרית #2סדרת רשת; 2 פרקיםבטלסטאר גלקטיקה: דם וכרום"מס' 6"סדרת רשת; פרק: "Pilot"2013–2012טרון: הזריחההגרידדיבוב; 19 פרקים2013קומיוניטילוריןפרק: "Conventions of Space and Time"Finding Christmasריאן הריסוןסרט טלוויזיה של הולמרקDangerous Intuitionקייט אלדריץ'סרט טלוויזיה של Lifetime2014Killer Womenמולי פארקרתפקיד ראשי; 8 פרקיםשומרי האוצרותמיס וויליספרק: "And the Horns of a Dilemma"Ascension ויונדרה דנינג'רמיני-סדרהSpun Outקלאודיהפרק: "Parental Indiscretion"2015Suitsאיון סמית'3 פרקיםKey & Peeleהסוכנת ג'קסוןפרק: "The Job Interview"השמיים נופליםאספני קוויןדיבוב; פרק: "Reborn"Con Manלואיזסדרת רשת; 4 פרקיםריק ומורטידונה גוטרמןדיבוב; פרק: "The Wedding Squanchers"2016פאוורסאנג'לה לאנג5 פרקיםOperation Christmasאוליביה יאנג רוברטססרט טלוויזיה של הולמרקרובוט צ'יקןכריס מונרו / קולטדיבוב; פרק: "Food"2018–2016
2021–2020לוציפרשארלוט ריצ'רדס / אלת כל הבריאה תפקיד ראשי (עונות 3-2)
תפקיד אורח (עונות 6-5); 47 פרקים2017Sun, Sand and Romanceקייטסרט טלוויזיה של הולמרק2019S.W.A.Tאלי טראסקפרק: "The B-Team"Creepshow לידיה לייןפרק: "Lydia Layne’s Better Half"It's Beginning to Look a Lot Like Christmasשרה רידסרט טלוויזיה של הולמרק2021–2019ואן הלסינגדרקולה / אוליביהתפקיד ראשי (עונות 5-4); 9 פרקים2021Big Shot מיס גרזינסקיפרק: "This Is Our House"הטירוןקלייר אייביפרק: "Five Minutes"2022סטפ אפ: הסדרהארין בקסטרתפקיד ראשי (עונה 3); 10 פרקים

קישורים חיצוניים



קטגוריה:שחקניות קולנוע וטלוויזיה קנדיות
קטגוריה:מדבבות קנדיות
קטגוריה:מנחות טלוויזיה קנדיות
קטגוריה:דוגמניות קנדיות
קטגוריה:זוכות דוגמנית העל העולמית
קטגוריה:קנדים ממוצא שוודי
קטגוריה:קנדים ממוצא גרמני
קטגוריה:קנדיות שנולדו ב-1974